**საშუალოვადიანი პროგნოზების შედარება**

# **ძირითადი მაკროეკონომიკური და ფისკალური პარამეტრები**

წინამდებარე პროგნოზი, მომზადდა 2021 წლის ბიუჯეტის პროექტის შედგენის მიზნით და წარმოადგენს 2020 წლის ბიუჯეტზე თანდართული „2020-2023 წლების ქვეყნის ძირითადი მონაცემების და მიმართულებების დოკუმენტით“ წარმოდგენილი და „2021-2024 წლის ქვეყნის ძირითადი მონაცემების და მიმართულებების დოკუმენტით“ განახლებული საშუალოვადიანი ეკონომიკური და ფისკალური პარამეტრების პროგნოზების შედარებით ანალიზს.

2021-2024 წლების ქვეყნის ძირითადი მონაცემების და მიმართულებების დოკუმენტის პირველადი ვარიანტის მომზადების დროს საქართველოს მთავრობას წარედგინა საშუალოვადიანი პროგნოზების შედარების ანალიზი, რომელშიც 2021-2024 წლების პირველადი პროგნოზები შედარებულ იქნა 2020 წლის ბიუჯეტის კანონზე თანდართულ ცხრილებთან[[1]](#footnote-1).

2020 წლის ივლისში, პროგნოზების განახლებისას განხორციელებული ცვლილებები გამოწვეული იყო ძირითადად 2019 წლის ბოლოს მსოფლიოში ახალი კორონავირუსის (COVID-19) გავრცელებით, რომელმაც მნიშვნელოვნად შეცვალა მსოფლიო ეკონომიკური განვითარების ტენდენცია. 2020 წლის ოქტომბერში საერთაშორისო სავალუტო ფონდმა განახლებულ „მსოფლიო ეკონომიკურ მიმოხილვაში“ 2020 წლის მსოფლიო ეკონომიკური ზრდის პროგნოზი -4.4 პროცენტამდე შეამცირა. შესაბამისად, პანდემიამ და მასთან დაკავშირებულმა ეკონომიკურმა რეცესიამ გავლემა მოახდინა ბიუჯეტის როგორც საშემოსავლო, ასევე ხარჯვით ნაწილებზე. ამასთან, პროგნოზებში 2019 წლის მოსალოდნელი მაჩვენებლის ნაცვლად ასახული იქნა მათი ფაქტიური მნიშვნელობები, რამაც გავლენა მოახდინა მთელ საპროგნოზო პერიოდზე.

წარმოდგენილ ცხრილებში კიდევ ერთხელ განახლებული პროგნოზი შედარებულია 2020 წლის სახელმწიფო ბიუჯეტის კანონზე თანდართულ ცხრილებთან. პროგნოზების განახლებისას განხორციელებულ ცვლილებები გავლენა რა თქმა უნდა გამოწვეულია 2019 წლის მოსალოდნელი მაჩვენებლის ნაცვლად მათი ფაქტიური მნიშვნელობებით, რასაც გავლენა აქვს მთელ საპროგნოზო პერიოდზე. საპროგნოზო მაჩვენებლებზე კი ყველაზე დიდი გავლენა იქონია კორონავირუსის (COVID-19) პანდემიამ, რის გამოც ჩაკეტილი საზღვრებისა და დარღვეული მიწოდების ჯაჭვების ფონზე მნიშვნელოვნად შემცირდა ეკონომიკური ზრდის პროგნოზები მთელს მსოფლიოში და მათ შორის, საქართველოშიც. მიმდინარე ტენდენციების ანალიზის საფუძველზე, სხვადასხვა საერთაშორისო ორგანიზაციებთან კონსულტაციებისა და საერთაშორისო სავალუტო ფონდის მისიებთან მოლაპარაკების შედეგად მიზანშეწონილად ჩაითვალა ძირითადი ვარაუდებისა და დაშვებების კორექტირებაც.

**ცხრილი №1 - ძითითადი ვარაუდები და დაშვებები**

|  |  |  |  |  |  |  |
| --- | --- | --- | --- | --- | --- | --- |
|  | **2019**  **ფაქტი** | **2020**  **მოსალ.** | **2021**  **პროგნ.** | **2022**  **პროგნ.** | **2023**  **პროგნ.** | **2024**  **პროგნ.** |
| **რეალური მშპ-ს ზრდა, %** |  |  |  |  |  |  |
| წინა პროგნოზი | 4.8% | 4.5% | 5.0% | 5.0% | 5.5% | - |
| ახალი პროგნოზი | 5.0% | -5.0% | 4.3% | 5.8% | 5.5% | 5.2% |
| სხვაობა | 0.2% | -9.5% | -0.7% | 0.8% | 0.0% | 5.2% |
| **მშპ-ს დეფლატორის პროცენტული ცვლილება** |  |  |  |  |  |  |
| წინა პროგნოზი | 5.0% | 3.5% | 3.0% | 3.0% | 3.0% | - |
| ახალი პროგნოზი | 5.2% | 5.5% | 3.8% | 3.0% | 3.0% | 3.0% |
| სხვაობა | 0.2% | 2.0% | 0.8% | 0.0% | 0.0% | 3.0% |
| **საპროცენტო განაკვეთი სესხებზე, %** |  |  |  |  |  |  |
| წინა პროგნოზი | 15.0% | 14.0% | 13.0% | 12.0% | 11.0% | - |
| ახალი პროგნოზი | 15.1% | 14.1% | 13.1% | 12.1% | 11.1% | 10.1% |
| სხვაობა | 0.1% | 0.1% | 0.1% | 0.1% | 0.1% | 10.1% |
| **საპროცენტო განაკვეთი დეპოზიტებზე, %** |  |  |  |  |  |  |
| წინა პროგნოზი | 7.4% | 6.9% | 6.4% | 5.9% | 5.4% | - |
| ახალი პროგნოზი | 7.8% | 7.3% | 6.8% | 6.3% | 5.8% | 5.3% |
| სხვაობა | 0.4% | 0.4% | 0.4% | 0.4% | 0.4% | 5.3% |

ცხრილი №1 გვიჩვენებს ძირითადი ვარაუდებისა და დაშვებების ცვლილებებს. ცხრილში შეტანილია 2019 წლის ფაქტიური მაჩვენებლებიც, რათა უფრო ნათლად გამოჩნდეს 2019 წლის ფაქტიური მონაცემების დაზუსტებით გამოწვეული ცვლილების ეფექტი. როგორც ვხედავთ, საკმაოდ შემცირდა რეალური მშპ-ს ზრდის 2020 წლის მოსალოდნელი მაჩვენებელი, რომელიც -5.0 პროცენტამდე შემცირდა. აღნიშნული შემცირების ყველაზე მნიშვნელოვანი მიზეზი პანდემიის გამო შემცირებული საერთაშორისო მოგზაურობა გახდა, იმდენად რამდენადაც ტურიზმთან დაკავშირებული სექტორი საქართველოს პოტენციურ მშპ-ში 10-12 პროცენტს შეადგენს. გარდა ტურიზმისა, ეკონომიკაზე მნიშვნელოვნად აისახა პანდემიის შედეგად შემცირებული შიდა მოთხოვნა და მობილობა, რამაც უარყოფითან იმოქმედა მიწოდებაზე და ფასების ზრდას შეუწყო ხელი, რაც აისახა მშპ-ს დეფლატორის გაზრდილ პროგნოზზეც.

პანდემიის საწყის ეტაპზევე ნათელი გახდა რომ საერთაშორისო მობილობის დავარდნა მნიშვნელოვან გალენას მოახდენდა საგადასახდელო ბალანსის მხარეს. შემცირებული საგარეო შემოდინებების მოლოდინით შექმნილი ლიკვიდობის რისკი მიმდინარე წლის გაზაფხულზევე აისახა ქვეყნის რისკ პრემიუმების ზრდაზე, რამაც საპროცენტო განაკვეთებს ზრდა და ვალუტის კურსის მკვეთრი გაუფასურება გამოიწვია. თუმცა, სსფ-სთან და სხვა დონორებთან წარმატებით გამართულმა მოლაპარაკებებმა, რასაც დაფინანსების მნიშვნელოვანი ზრდა მოჰყვა მნიშვნელოვნად შეამცირა ლიკვიდობის შოკი ჯამში საპროცენტო განაკვეთები 0.4 პროცენტით გაიზარდა, რაზეც აგრეთვე იმოქმედა შერბილებულმა მონეტარულმა პოლიტიკამ. აღსანიშნავია, რომ განსხვავებით დეპოზიტებისა, სესხებზე საპროცენტო განაკვეთები მხოლოდ მარგინალურად გაიზარდა. აღნიშნულის მიზეზი იპოთეკური სესხების სუბსიდირება გახდა.

საქართველოს ფინანსთა სამინისტრო, როგორც ცნობილია, მაკროეკონომიკური პროგნოზირებისთვის იყენებს მოდელს. საწყისი პერიოდის მონაცემების ცვლილება და საწყისი ცვლადების კორექტირება გავლენას ახდენს საბოლოო შედეგებზე, რაც ასახულია მაკროეკონომიკურ პროგნოზებში.

**ცხრილი №2 - ნომინალური მშპ-ს ცვლილება**

|  |  |  |  |  |  |  |
| --- | --- | --- | --- | --- | --- | --- |
| **(მლნ ლარი)** | **2019**  **ფაქტი** | **2020**  **მოსალ.** | **2021**  **პროგნ.** | **2022**  **პროგნ.** | **2023**  **პროგნ.** | **2024**  **პროგნ.** |
| ნომინალური მშპ-ის 2019 წლის დეკემბრის პროგნოზი | 49,077.1 | 53,080.6 | 57,406.6 | 62,085.3 | 67,465.0 | - |
| სულ მთლიანი შიდა პროდუქტის ცვლილება | 175.5 | -3,717.1 | -3,964.1 | -3,846.8 | -4,180.1 | 68,573.0 |
| ნომინალური მშპ-ის 2020 წლის ნოემბრის პროგნოზი | 49,252.7 | 49,363.5 | 53,442.6 | 58,238.5 | 63,284.9 | 68,573.0 |

ცხრილი №2 გვიჩვენებს ნომინალური მშპ-ს 2019 წლის ბოლოს და 2020 წლის ნოემბრის მდგომარეობით განახლებულ პროგნოზებს. როგორც ვხედავთ, COVID-19-ით გამოწვეული მდგომარეობის გამო შემცირებულია ნომინალური მშპ-ს პროგნოზირებული მნიშვნელობები, რისი მიზეზიც ამოიწურება წინა პარაგრაფში აღწერილი რეალური ზრდისა და ფასებს ცვლილების მიზეზებით.

**ცხრილი №3 - რეალური მშპ-ს ცვლილება**

|  |  |  |  |  |  |  |
| --- | --- | --- | --- | --- | --- | --- |
| **(მლნ ლარი)** | **2019**  **ფაქტი** | **2020**  **მოსალ.** | **2021**  **პროგნ.** | **2022**  **პროგნ.** | **2023**  **პროგნ.** | **2024**  **პროგნ.** |
| რეალური მშპ-ის 2019 წლის დეკემბრის პროგნოზი | 40,228.0 | 42,038.3 | 44,140.2 | 46,347.2 | 48,896.3 | - |
| სულ მთლიანი შიდა პროდუქტის ცვლილება | 70.0 | -3,754.8 | -4,210.6 | -4,101.7 | -4,327.3 | 46,886.6 |
| რეალური მშპ-ის 2020 წლის ნოემბრის პროგნოზი | 40,298.0 | 38,283.4 | 39,929.6 | 42,245.5 | 44,569.0 | 46,886.6 |

**ცხრილი №4 - ნაერთი ბიუჯეტი**

|  |  |  |  |  |  |  |
| --- | --- | --- | --- | --- | --- | --- |
| **(მლნ ლარი)** | **2019**  **ფაქტი** | **2020**  **მოსალ.** | **2021**  **პროგნ.** | **2022**  **პროგნ.** | **2023**  **პროგნ.** | **2024**  **პროგნ.** |
| შემოსავლების 2019 წლის დეკემბრის პროგნოზი | 12,705.0 | 13,612.0 | 14,751.0 | 15,805.0 | 17,056.0 | - |
| შემოსავლების 2020 წლის ნოემბრის პროგნოზი | 12,907.3 | 12,626.0 | 13,402.0 | 14,969.0 | 16,331.0 | 17,827.0 |
| ხარჯები და არაფინანსური აქტივების ძველი პროგნოზი | 13,912.0 | 15,099.0 | 16,194.0 | 17,420.0 | 18,782.0 | - |
| ხარჯები და არაფინანსური აქტივების ახალი პროგნოზი | 14,465.9 | 16,976.0 | 17,643.0 | 17,618.0 | 18,394.0 | 19,723.0 |

ნაერთი ბიუჯეტის საპროგნოზო მაჩვენებლების ცვლილება მოცემულია №4 ცხრილში. როგორც ვხედავთ ნაერთი ბიუჯეტის შემოსავლების განახლებული საპროგნოზო მაჩვენებლები შემცირებულია. აღნიშნული შემცირება უკავშირდება ერთი მხრივ, ეკონომიკის შემცირებას, ხოლო მეორე მხრივ, საგადასახადო შეღავათებს. კერძოდ, სამუშაო ადგილების შენარჩუნების მიზნით დაწესებულმა შეღავათებმა, მოსაბილიზებელი საშემოსავლო გადასახადი შეამცირა 295 მლნ ლარით, ხოლო ტურისტული ობიექტების ქონების გადასახადისგან გათავისუფლების შედეგად ქონების გადასახადიდან მისაღები შემოსავალი შეამცირა 45.0 მლნ ლარით. ამასთან ერთად, 2020 წლის ბიუჯეტი დაიგეგმა 2019 წლის ბოლოსთვის არსებული მაკროეკონომიკური და ფისკალური პარამეტრების პროგნოზების გათვალისწინებით, რომლის მიხედვითაც, მიმდინარე ხარჯების ნაწილში საშუალოვადიან პერიოდში კვლავ გაგრძელდებოდა კონსოლიდაციის პოლიტიკა. თუმცა, ახალი კორონავირუსის (COVID-19) პანდემიის გამო აღნიშნული პარამეტრების პროგნოზები შეიცვალა და ხარჯები მშპ-სთან მიმართებაში 2020 წელს გაიზრდება და 2021 წლიდან ეტაპობრივად შემცირდება.

მიმდინარე საშუალოვადინი ფისკალური პროგნოზი შემუშავებულია საერთაშორისო სავალუტო ფონდთან კონსულტაციების შედეგად და აგრეთვე ასახულია კორონავირუსის პანდემიასთან დაკავშირებული ხარჯები.

**ცხრილი №5 - საგადასახდელო ბალანსი**

|  |  |  |  |  |  |  |
| --- | --- | --- | --- | --- | --- | --- |
| **მომდინარე ანგარიში**  (მლნ აშშ დოლარი) | **2019**  **ფაქტი** | **2020**  **მოსალ.** | **2021**  **პროგნ.** | **2022**  **პროგნ.** | **2023**  **პროგნ.** | **2024**  **პროგნ.** |
| **მიმდინარე ანგარიშის 2019 წლის დეკემბრის პროგნოზი** | **-720.0** | **-627.2** | **-627.8** | **-659.3** | **-713.5** | **-** |
| **ცვლილებები სულ** | **-240.5** | **-914.8** | **-752.1** | **-452.7** | **-460.9** | **-1,190.5** |
| საქონელი | -86.5 | 1,632.1 | 1,865.4 | 1,802.7 | 1,746.9 | -3,808.1 |
| საქონლის ექსპორტი | -46.9 | -1,422.8 | -1,805.7 | -2,209.5 | -2,526.1 | 5,636.8 |
| საქონლის იმპორტი | 39.5 | -3,055.0 | -3,671.0 | -4,012.2 | -4,272.9 | 9,444.9 |
| მომსახურება | -139.3 | -2,420.4 | -2,285.8 | -1,959.4 | -1,907.4 | 1,603.9 |
| მომსახურების ექსპორტი | -155.8 | -3,574.2 | -3,763.8 | -3,412.8 | -3,165.0 | 4,579.8 |
| მომსახურების იმპორტი | -16.5 | -1,153.9 | -1,478.0 | -1,453.4 | -1,257.6 | 2,975.9 |
| პირველადი შემოსავალი | -84.6 | -98.0 | -192.3 | -171.1 | -167.0 | -464.4 |
| მეორადი შემოსავალი (ტრანსფერები) | 69.9 | -28.6 | -139.4 | -124.9 | -133.4 | 1,478.0 |
| **მიმდინარე ანგარიშის 2020 წლის ნოემბერის პროგნოზი** | **-960.4** | **-1,542.0** | **-1,379.9** | **-1,112.0** | **-1,174.3** | **-1,190.5** |

რაც შეეხება მიმდინარე ანგარიშის ბალანსს, უკანასკნელი წლების განმავლობაში საგრძნობლად გაუმჯობესდა აღნიშნული მაჩვენებელი და გამოვლენილი ტენდენციების გათვალისწინებით 2020 წლისთვის მოსალოდნელი იყო მისი კიდევ უფრო გაუმჯობესება. თუმცა მსოფლიოში ახალი კორონავირუსის (COVID-19) პანდემიის გამო ჩაკეტილი საზღვრებისა და დარღვეული მიწოდების ჯაჭვების ფონზე მნიშვნელოვნად შემცირდა საქონლისა და მომსახურების ექსპორტი და გზავნილები, რამაც მნიშვნელოვნად გაზარდა მიმდინარე ანგარიშის დეფიციტი. მნიშვნელოვნადაა შემცირებული ასევე იმპორტის საპროგნოზო მაჩვენებლები, თუმცა ექსპორტის კლება აღემატება იმპორტისას, რის გამოც საქონლისა და მომსახურების ბალანსი გაუარესებულია. ექსპორტისა და იმპორტის პროგნოზების ცვლილება უკავშირდება მიმდინარე პანდემიურ ტენდენციებს.

შემცირებულია ფაქტორული შემოსავლების საპროგნოზო მაჩვენებლები. შემოსავლების საპროგნოზო მაჩვენებლებზე გავლენა მოახდინა ეკონომიკის გაზრდილმა ვალმა, როგორც საოპერაციო, ისე საკურსო ეფექტებით. გაზრდილი ვალი მომდევნო წლებში გამოიწვევს მომსახურების უფრო მაღალ ხარჯებს. ახალი კორონავირუსის (COVID-19) პანდემიის შედეგად ეკონომიკური ზრდები შემცირებულია მთელს მსოფლიოში, რამაც გამოიწვია როგორც პირველადი, აგრეთვე - მეორადი შემოსავლის შემცირება.

კორექტირებულია მონეტარული მაჩვენებლების პროგნოზიც. განვითარებული მოვლენებიდან გამომდინარე სავარაუდოა, რომ 2020 წლის ფართო ფულის საპროგნოზო მაჩვენებელი მნიშვნელოვნად ჩამორჩება მის თავდაპირველ მნიშვნელობას. აღნიშნული განპირობებულია ინფლაციური პროცესების შეკავებით, რაც გამოწვეულია ეკონომიკური აქტივობის შენელებით. ცვლილებებია საბანკო სექტორის აქტივების შემადგენლობაშიც. ფართო ფულის საერთო მოცულობის პროგნოზიდან გამომდინარე, ინფლაციის მიზნობრივი მაჩვენებლის მისაღწევად, საჭირო იქნება საშინაო აქტივების მართვა, რაც მოხერხდება მხოლოდ ეკონომიკის დანარჩენი სექტორის დავალიანების ხარჯზე. ასევე, განახლებული პროგნოზის პირობებში, კერძო სექტორის დავალიანების კორექტირება არ გამოიწვევს საკრედიტო ბაზრიდან კერძო სექტორის რეპრესირებას და საბანკო სექტორი შეძლებს კერძო სექტორის დაკრედიტებას ისე, რომ იგი უზრუნველყოფილი იყოს ეკონომიკური განვითარებისთვის საჭირო ფინანსური რესურსით.

**ცხრილი №6 - დეპოზიტური კორპორაციების მიმოხილვა**

|  |  |  |  |  |  |  |
| --- | --- | --- | --- | --- | --- | --- |
| **(მლნ ლარი)** | **2019**  **ფაქტი** | **2020**  **მოსალ.** | **2021**  **პროგნ.** | **2022**  **პროგნ.** | **2023**  **პროგნ.** | **2024**  **პროგნ.** |
| **ფართო ფული M3 2019 წლის დეკემბრის პროგნოზი** | **25,766.2** | **29,463.7** | **33,518.2** | **38,130.7** | **43,900.9** | **-** |
| **ცვლილებები** |  |  |  |  |  |  |
| წმინდა უცხოური აქტივები | -218.3 | 2,552.5 | 1,052.0 | 63.8 | -835.0 | 1,114.9 |
| უცხოური აქტივები | -719.7 | -1,222.7 | -2,377.7 | -3,407.2 | -4,713.5 | 21,304.7 |
| უცხოური ვალდებულებები | -501.4 | -3,775.2 | -3,429.6 | -3,471.0 | -3,878.6 | 20,189.7 |
| საშინაო აქტივები | -904.3 | -5,887.4 | -5,104.7 | -4,037.0 | -3,751.4 | 43,812.0 |
| მთავრობის წმინდა დავალიანება | -0.8 | -1,255.8 | 583.2 | 1,392.2 | 1,200.2 | -281.3 |
| ეკონომიკის დანარჩენი სექტორის დავალიანება | -680.0 | -4,110.1 | -5,004.5 | -4,561.4 | -3,883.5 | 59,007.6 |
| სხვა მუხლები წმინდა | -223.4 | -521.5 | -683.4 | -867.8 | -1,068.1 | -14,914.4 |
| **ფართო ფული M3** | **-1,122.5** | **-3,334.9** | **-4,052.7** | **-3,973.2** | **-4,586.4** | **44,926.9** |
| **ფართო ფული M3 2020 წლის ნოემბრის პროგნოზი** | **24,643.7** | **26,128.8** | **29,465.5** | **34,157.5** | **39,314.5** | **44,926.9** |

**ცხრ.1. ძითითადი ვარაუდები და დაშვებები**

|  | 2018 | 2019 | 2020 | 2021 | 2022 |
| --- | --- | --- | --- | --- | --- |
|  | ფაქტ. | მოსალ | პროგნ. | პროგნ. | პროგნ. |
| რეალური მშპ-ს ზრდა , % |  |  |  |  |  |
| წინა პროგნოზი | 5.0% | 4.5% | 5.0% | 5.5% | 6.0% |
| ახალი პროგნოზი | 4.7% | 4.5% | 5.0% | 5.5% | 5.5% |
| სხვაობა | -0.3% | 0.0% | 0.0% | 0.0% | -0.5% |
| მშპ-ს დეფლატორის პროცენტული ცვლილება |  |  |  |  |  |
| წინა პროგნოზი | 4.5% | 3.5% | 3.0% | 3.0% | 3.0% |
| ახალი პროგნოზი | 3.6% | 4.5% | 3.0% | 3.0% | 3.0% |
| სხვაობა | -0.9% | 1.0% | 0.0% | 0.0% | 0.0% |
| საპროცენტო განაკვეთი სესხებზე, % |  |  |  |  |  |
| წინა პოგნოზი | 15.7% | 14.7% | 13.7% | 12.7% | 11.7% |
| ახალი პროგნოზი | 16.0% | 15.0% | 14.0% | 13.0% | 12.0% |
| სხვაობა | 0.2% | 0.3% | 0.3% | 0.3% | 0.3% |
| საპროცენტოგანაკვეთი დეპოზიტებზე, % |  |  |  |  |  |
| წინა პოგნოზი | 8.3% | 7.8% | 7.3% | 6.8% | 6.3% |
| ახალი პროგნოზი | 7.9% | 7.4% | 6.9% | 6.4% | 5.9% |
| სხვაობა | -0.3% | -0.3% | -0.3% | -0.3% | -0.3% |

# **ფისკალური ჩარჩო და ფისკალური წესებით გათვალისწინებულ ზღვრებში დაბრუნების გეგმა**

## 2.1 ფისკალური ჩარჩოს შედარება

2020-2023 წლების საშუალოვადიანი პარამეტრები დაიგეგმა 2019 წლის ბოლოსათვის არსებული მაკროეკონომიკური და ფისკალური პარამეტრების პროგნოზების გათვალისწინებით, რომლის მიხედვითაც, მიმდინარე ხარჯების ნაწილში საშუალოვადიან პერიოდში კვლავ გრძელდებოდა ხარჯების კონსოლიდაციის პოლიტიკა და რესურსები მიმართული იყო საინვესტიციო პროექტების, განათლების რეფორმის და სოციალური დაცვის ღონისძიებებზე. არსებული მაკროეკონომიკური და ფისკალური პარამეტრების პროგნოზები სრულად შეცვალა ახალი კორონავირუსის (COVID-19) პანდემიამ და მნიშვნელოვანი კორექტირება განიცადა, როგორც 2020 წლის, ისე 2021-2024 წლების ფისკალურმა პროგნოზებმა. 2021-2024 წლების განახლებული პროგნოზები ასახავს COVID-19-თან დაკავშირებული პოსტ-კრიზისული პერიოდის დაშვებებს და ითვალისწინებს ფისკალური პოლიტიკის სტაბილიზების ღონისძიებებს, რათა ერთის მხრივ შენარჩუნდეს მნიშვნელოვანი რეფორმები და ამავე დროს ფისკალური პარამეტრები დაუბრუნდეს კანონმდებლობით დადგენილ ზღვრებს.

როგორც ზემოთ აღინიშნა, ახალი კორონავირუსით გამოწვეულმა ნეგატიურმა შოკმა გავლენა იქონია საქართველოს ეკონომიკაზე, რომელიც მნიშვნელოვნად არის დამოკიდებული საგარეო ფაქტორებზე. ბოლო 3 წლის განმავლობაში ქვეყნის ძირითადი ეკონომიკური პარამეტრები მუდმივად გაუმჯობესების ტენდენციით ხასიათდებოდა და ეს განსაკუთრებით 2019 წელს გამოჩნდა. კერძოდ, 2019 წელს დაფიქსირდა მოსალოდნელზე მაღალი ეკონომიკური ზრდა - 5.1%. ტურიზმიდან ქვეყნის ეკონომიკაში გენერირებულმა შემოსავალმა 3.3 მლრდ. აშშ დოლარი (მშპ-ს 18.4%), საქონლის ექსპორტით მიღებულმა შემოსავალმა - 3.8 მლრდ. აშშ დოლარი (მშპ-ს 21.2%), ხოლო წმინდა ფულადმა გზავნილებმა 1.5 მლრდ. აშშ დოლარი (მშპ-ს 8.4%) შეადგინა. აღნიშნულის შედეგად ქვეყნის მიმდინარე ანგარიშის დეფიციტმა ისტორიულ მინიმუმს მიაღწია და მშპ-ის 5.1% შეადგინა. მოსალოდნელზე მაღალი ეკონომიკური ზრდისა და საგარეო სექტორის მონაცემების გაუმჯობესებამ განაპირობა საბიუჯეტო შემოსავლების დაგეგმილზე მეტად ზრდა, რამაც შესაძლებლობა მოგვცა სახელმწიფოს მიერ განხორციელებულ კაპიტალურ ინვესტიციებს გადაეჭარბებინა მშპ-ის 8%-სთვის და ამავე დროს ნაერთი ბიუჯეტის დეფიციტი (საერთაშორისო სავალუტო ფონდის პროგრამით გათვალისწინებული) დაგეგმილი 2.7%-დან შეგვემცირებინა 2%-მდე.

ეკონომიკის შემცირება, ასევე პანდემიის მართვასთან დაკავშირებული ხარჯების ზრდა, პირდაპირ აისახა როგორც ბიუჯეტის შემოსავლების, განსაკუთრებით კი საგადასახადო შემოსავლების, ასევე ხარჯების მოცულობაზე. 2020 წლის 21 მარტიდან 2020 წლის 22 მაისამდე ქვეყანაში გამოცხადებული საგანგებო მდგომარეობის ფონზე შეიზღუდა მთელი რიგი ეკონომიკური საქმიანობები, ჯანმრთელობის დაცვის და ვირუსით ინფიცირებულთა მკურნალობისა და დიაგნოსტირებისათვის საჭირო ხარჯებთან ერთად აუცილებელი გახდა მთელი რიგი ღონისძიებების გატარება მოსახლეობის სოციალური დაცვისა და ბიზნესის ხელშეწყობის მიზნით. 2020 წლის სექტემბრიდან ვირუსის გავრცელებამ დამატებითი წნეხი შექმნა როგორც ეკონომიკურ აქტივობაზე, ასევე ფისკალურ პოლიტიკაზე დამატებითი ანტრიკრიზისული პაკეტის შემუშავების საჭიროებიდან გამომდინარე.

**საქართველოში პანდემიის გავრცელების პირველი ეტაპი და ფისკალური პოლიტიკის პასუხი**

პირველ ეტაპზე საერთაშორისო სავალუტო ფონდთან შეთანხმდა მაკრო-ფისკალური ჩარჩო ანტიკრიზისული გეგმის შემუშავების პროცესში, რომელიც 2020 წლისათვის ეკონომიკური ზრდის შემცირების ფონზე ითვალისწინებდა შემოსავლების დანაკლისს 1,7 მლრდ ლარზე მეტით, არსებულ ბიუჯეტში მიმდინარე და კაპიტალური ხარჯების შემცირებას 600.0 მლნ ლარამდე ოდენობით და საქართველოს მთავრობის ანტრიკრიზისული გეგმით გათვალისწინებული ღონისძიებების დასაფინანსებლად საჭირო რესურსის მოძიებას 3,4 მლრდ ლარამდე. ყოველივე აღნიშნულის შედეგად, 2020 წლის ნაერთი ბიუჯეტის დეფიციტის საპროგნოზო მაჩვენებელი 8.5%-ით განისაზღვრა და მომზადდა 2020 წლის სახელმწიფო ბიუჯეტში ცვლილება.

წარმოქმნილი დეფიციტის ნაწილობრივ დაფინანსების მიზნით, მიმდინარე წლის მარტიდან მნიშვნელოვნად შეიზღუდა ბიუჯეტის ხარჯვითი ნაწილი. შეიზღუდა ადმინისტრაციული ხარჯები, წარმომადგენლობითი და მივლინების ხარჯები, სპეციალიზებული დაწესებულებების გარდა, მნიშვნელოვნად შემცირდა საწვავის ხარჯები, შეიზღუდა ვაკანსიების შევსება და საპრემიო ფონდი. შემცირდა ყველა ის პროგრამა, რომელთა არგანხორციელება ან/და დროში გადაწევა მნიშვნელოვნად არ დააზიანებდა შესაბამის სექტორს, მათ შორის ბუნებრივი ფაქტორების (პანდემიიდან გამომდინარე შეზღუდვები) გათვალისწინებით შეიზღუდა კულტურული, სპორტული და ტურიზმის მიმართულებით დაგეგმილი ღონისძიებები, ასევე, გადაიხედა 2020 წლისათვის განათლების რეფორმის ზოგიერთი მიმართულება. კაპიტალური პროექტების ნაწილში შემცირდა ტურისტული ინფრასტრუქტურის, ასევე იმ პროექტების დაფინანსება, სადაც იმპორტის წილი განსაკუთრებით მაღალია. შედეგად ნაერთი ბიუჯეტის ხარჯვითი ნაწილი ჯამურად შემცირდა დაახლოებით 600.0 მლნ ლარის ოდენობით.

ვინაიდან პანდემიის გავრცელებამ მნიშვნელოვანი უარყოფითი გავლენა მოახდინა, როგორც კერძო სექტორზე, ისე მოქალაქეების მდგომარეობაზე, 2020 წელს აუცილებელი გახდა დამატებითი რესურსების მოძიება როგორც ბიზნესის, ისე მოქალაქეების პირდაპირი დახმარებებისთვის, ასევე, ეპიდემიის გავრცელების პრევენციისა და დაავადებულთა მკურნალობისთვის საჭირო ხარჯების დასაფინანსებლად. აღნიშნული მიზნებისათვის დამატებით საჭირო რესურსმა შეადგინა დაახლოებით 3.4 მლრდ ლარი, კერძოდ ანტიკრიზისული გეგმის შესაბამისად ბიუჯეტში აისახა:

* COVID-19-ის პანდემიის მართვასთან დაკავშირებული ჯანმრთელობის დაცვის ხარჯები და საკარანტინო სივრცეებით მომსახურების ანაზღაურების ხარჯები;
* მოსახლეობის სხვადასხვა ჯგუფებისათვის სოციალური დახმარებები (მათ შორის კომუნალური ხარჯების სუბსიდირება და ბავშვების დახმარება);
* დასაქმებულთა და სამუშაო ადგილების შენარჩუნების მიზნით დამსაქმებელთა ხელშეწყობის ღონისძიებები;
* ბიზნესის ხელშეწყობის მიზნით სხვადასხვა პროგრამების და ფინანსური ინსტრუმენტებისათვის საჭირო რესურსი;

**ცხრილი №7 - 2020 წლის ნაერთი ბიუჯეტის შემოსავლები ვალდებულებების ზრდისა და დონორების გრანტების გარეშე**

**(მლნ ლარი)**

| **დასახელება** | **დამტკიცებული გეგმა** | **დანაკლისი ეკონომიკის შემცირების გამო** | **დანაკლისი ანტი-კრიზისული გეგმის გათვალისწინებით** | **დამატებით რესურსი[[2]](#footnote-2)** | **განახლებული პროგნოზი** |
| --- | --- | --- | --- | --- | --- |
| გადასახადები | 12 305,0 | -1 545,0 | -250,0 |  | 10 510,0 |
| გრანტები (მხოლოდ სსიპებიდან მისაღები შემოსავლები) | 65,0 | -15,0 |  |  | 50,0 |
| სხვა შემოსავლები | 990,0 | -137,0 |  | 187,0 | 1 040,0 |
| პრივატიზაცია | 230,0 | -80,0 |  |  | 150,0 |
| სესხების დაბრუნება | 115,0 | -40,0 |  |  | 75,0 |
| **სულ ჯამი** | **13 705,0** | **-1 817,0** | **-250,0** | **187,0** | **11 825,0** |

როგორც ცხრილიდან ჩანს, ეკონომიკური პარამეტრების გაუარესების შედეგად 2020 წლის ნაერთი ბიუჯეტის საშემოსავლო ნაწილში (დონორების გრანტების გარდა) დანაკლისის პროგნოზი 1,8 მლრდ ლარს შეადგენდა. აღნიშნულს დაემატა ანტიკრიზისული გეგმით გათვალისწინებული ღონისძიებების ეფექტი (დანაკლისი გადასახადებში დაწესებული შეღავათებიდან გამომდინარე) და STOPCOV ფონდში მობილიზებული დამატებითი რესურსები.

შემცირებული შემოსავლებისა და ხარჯვითი ნაწილის ზრდის საჭიროებიდან გამომდინარე მობილიზებული იქნა დაფინანსება, როგორც საშინაო ისე საგარეო წყაროებიდან:

* საშინაო ვალის ზრდა განისაზღვრა 1 850,0 მლნ ლარით, მათ შორის 600,0 მლნ ლარი კომერციული ბანკების გრძელვადიანი ლარის ლიკვიდურობის მიზნით გამოშვებული და ბანკების სადეპოზიტო სერთიფიკატებში განთავსებული თანხა;
* საგარეო ვალის ზრდა განისაზღვრა 6 187,6 მლნ ლარით (საერთაშორისო პარტნიორებიდან დამატებით მოზიდული თანხების ჩათვლით;

პანდემიით გამოწვეული ეკონომიკურმა კრიზისის და მასთან ბრძოლისა ღონისძიებების დაფინანსების საჭიროებამ მნიშვნელოვანი გავლენა მოახდინა 2020 წლის ბიუჯეტის ხარჯვით ნაწილზე, რაც ასევე გავლენას ახდენს საშუალოვადიან პროგნოზებზე.

**ცხრილი №8. ნაერთი ბიუჯეტის მიმდინარე ხარჯები (პროცენტის გარდა)**

***/მლნ ლარი/***

|  |  |  |  |  |
| --- | --- | --- | --- | --- |
| **დასახელება** | **პირველადი პროგნოზი** | **შემცირება** | **დამატებით საჭირო თანხები** | **განახლებული პროგნოზი** |
| შრომის ანაზღაურება | 1 896,0 | -57,0 | 0,0 | 1 839,0 |
| საქონელი და მომსახურება | 1 772,0 | -107,0 | 195,0 | 1 860,0 |
| სუბსიდიები | 1 031,0 | -73,2 | 559,2 | 1 517,0 |
| გრანტები | 127,0 | -5,7 | 2,7 | 124,0 |
| სოციალური უზრუნველყოფა | 4 556,0 | -25,8 | 1 044,8 | 5 575,0 |
| სხვა ხარჯები | 1 267,0 | -33,0 | 0,0 | 1 234,0 |
| **სულ ჯამი** | **10 649,0** | **-301,7** | 1. **801,7** | **12 149,0** |

ნაერთი ბიუჯეტის კაპიტალური ხარჯები განსაზღვრული იყო 3 866,0 მლნ ლარის ოდენობით, რომელიც წარმოქმნილი დეფიციტის ნაწილობრივი დაფინანსების მიზნით შემცირდა 298,8 მლნ ლარით, თუმცა ამავე დროს პანდემიიდან გამომდინარე დამატებით საჭირო იქნა 108,8 ლარის მობილიზება, მათ შორის ჯანდაცვის ინფრასტრუქტურის გაუმჯობესებისათვის. შედეგად განახლებული პროგნოზის მიხედვით ნაერთი ბიუჯეტის კაპიტალურმა ხარჯებმა ჯამურად შეადგინა 3 686,0 მლნ ლარი.

**საქართველოში პანდემიის გავრცელების მეორე ეტაპი და ფისკალური პოლიტიკის პასუხი**

2020 წლის სექტემბრიდან პანდემიის გავრცელება მნიშვნელოვნად გააქტიურდა, როგორც საქართველოში, ისე ევროპაში და ქვეყნების ნაწილმა დაიწყეს შეზღუდვების ახალი ტალღა.

საქართველოს მთავრობა აქტიურად თანამშრომლობდა საერთაშორისო სავალუტო ფონდის მისიასთან მათთან არსებული პროგრამი მე-7 მიმოხილვის ფარგლებში ეკონომიკური მაჩვენებლების განახლებაზე.

2021 წლის ბიუჯეტის პროექტის საბოლოო ვერსიაზე მუშაობის პროცესში ნათლად გამოიკვეთა, რომ 2020 წლის მშპ-ის კლება უფრო მაღალი იქნება, მითუმეტეს იმ პირობებში როდესაც ეპიდემიოლოგიური სიტუაციიიდან გამომინარე საჭირო გახდა 2020 წლის 28 ნოემბრიდან 2 თვიანი შეზრუდვების დაწესება რიგ სექტორებზე და მასთან დაკავშირებული დამატებითი სოციალური პაკეტების გათვალისწინება 2020 და 2021 წლების ფისკალურ ჩარჩოში.

საქართველოს 2021 წლის სახელმწიფო ბიუჯეტის გადამუშავებულ ვერსია ეყრდნობა პროგნოზს, რომ მიმდინარე წელს ეკონომიკური კლება განისაზღვრება (-5%)-ით. 2020 წლის შემოსავლების პროგნოზზე გავლენა მოახდინა, როგორც ეკონომიკის შენელებამ, ასევე დამატებით საგადასახადო შეღავათებმა ანტრიკრიზული პაკეტის ნაწილში და შედეგად 9%-ის ფარგლებში გაზრდილმა დეფიციტმა (IMF პროგრამის დეფინიციით). 2021 წლისათვის კი ეკონომიკური ზრდა 4.3% ფარგლებშია პროგნოზირებული, ნაერთი ბიუჯეტის დეფიციტი კი 7.6%-ის ფარგლებში.

არსებული მაკრო-ეკონომიკური და ფისკალური ჩარჩო, არსებული ეპიდემიოლოგიური სიტუაცია და გლობალური კრიზისი, „ეკონომიკური თავისუფლების შესახებ“ საქართველოს ორგანული კანონით დადგენილ ზღვრებში ფისკალური პარამეტრების დაბრუნებას განსაკუთრებით ართულებს.

**საშუალოვადიანი პერიოდის პროგნოზები**

2021-2024 წლების წარმოდგენილ მონაცემებში ასახულია 2019 წლის ფაქტიური მაჩვენებლებიდან და მიმდინარე მოვლენებიდან გამომდინარე გადამუშავებული 2020-2023 წლების მაკროეკონომიკური და ფისკალური ცვლადების საპროგნოზო მაჩვენებლები. აღნიშნული მაჩვენებლების პროგნოზი შემუშავებულია მიმდინარე პანდემიის ფონზე და 2020 წლის პარამეტრებში ითვალისწინებს საერთაშორისო სავალუტო ფონდთან შეთანხმებულ განახლებულ მაჩვენებლებს.

2020 წლის ივლისში 2021-2024 წლების ქვეყნის ძირითადი მონაცემების და მიმართულებების დოკუმენტის პირველადი ვარიანტის შემუშავებისას, 2021-2024 წლების შემოსავლების პროგნოზები განახლებულ საშუალოვადიან პერიოდში შემცირებული იქნა ნომინალურ გამოხატულებაში 2019 წლის დეკემბერში შემუშავებულ 2020-2023 წლების საშუალოვადიანი პროგნოზებთან შედარებით. 2021-2024 წლების საშუალოვადიანი პროგნოზების მიმდინარე განახლებაში ასახულია 2020 წელს შემოსავლების შედარებით ნაკლები დანაკლისი, ვიდრე ამის პროგნოზი გაკეთდა 2020 წლის ივლისში, თუმცა ჯამურად დანაკლისი 2019 წლის დეკემბრის პროგნოზთან შედარებით 986.0 მლნ ლარს აღწევს 2020 წლისთვის, ხოლო 2021 წლის საპროგნოზო დანაკლისი გაზრდილია 2019 წელს 2021 წლისთვის გაკეთბულ პროგნოზთან შედარებით. აღნიშნული განპირობებულია ეკონომიკური ზრდის უფრო დაბალი მაჩვენებლით და დამატებით ანტიკრიზისული პაკეტით, რომელიც ითვალისწინებს საგასახადო შეღავათებს.

**ცხრილი №9 - შემოსულობების პროგნოზები**

***(მლნ ლარი)***

|  | **2020** | **2021** | **2022** | **2023** | **2024** |
| --- | --- | --- | --- | --- | --- |
|  | **მოსალ** | **პროგნ.** | **პროგნ.** | **პროგნ.** | **პროგნ.** |
|  | | | | | |
| **შემოსავლები** |  | | | | |
| 2020-2023 პროგნოზი (2019 წლის დეკემბერი) | 13 612,0 | 14 751,0 | 15 805,0 | 17 056,0 |  |
| 2021-2024 პროგნოზი (2020 წლის ივლისი) | 12 163,0 | 13 466,0 | 14 931,0 | 16 469,0 | 17 927,0 |
| ცვლილება | -1 449,0 | -1 285,0 | -874,0 | -587,0 |  |
| 2021-2024 პროგნოზი (2020 წლის ნოემბერი) | 12 626,0 | 13 402,0 | 14 969,0 | 16 331,0 | 17 827,0 |
| ცვლილება | -986,0 | -1 349,0 | -836,0 | -725,0 |  |
|  | | | | | |
| **არაფინანსური აქტივების კლება** |  | | | | |
| 2020-2023 პროგნოზი (2019 წლის დეკემბერი) | 230,0 | 200,0 | 217,0 | 235,0 |  |
| 2021-2024 პროგნოზი (2020 წლის ივლისი) | 150,0 | 250,0 | 250,0 | 250,0 | 250,0 |
| ცვლილება | -80,0 | 50,0 | 33,0 | 15,0 |  |
| 2021-2024 პროგნოზი (2020 წლის ნოემბერი) | 150,0 | 250,0 | 250,0 | 250,0 | 250,0 |
| ცვლილება | -80,0 | 50,0 | 33,0 | 15,0 |  |
|  | | | | | |
| **ფინანსური აქტივების კლება** |  | | | | |
|
| 2020-2023 პროგნოზი (2019 წლის დეკემბერი) | 115,0 | 105,0 | 90,0 | 90,0 |  |
| 2021-2024 პროგნოზი (2020 წლის ივლისი) | 75,0 | 115,0 | 115,0 | 115,0 | 115,0 |
| ცვლილება | -40,0 | 10,0 | 25,0 | 25,0 |  |
| 2021-2024 პროგნოზი (2020 წლის ნოემბერი) | 130,0 | 150,0 | 115,0 | 115,0 | 115,0 |
| ცვლილება | 15,0 | 45,0 | 25,0 | 25,0 |  |
|  | | | | | |
| **% მშპ-თან** | | | | | |
| **შემოსავლები** |  | | | | |
| 2020-2023 პროგნოზი (2019 წლის დეკემბერი) | 25,6% | 25,7% | 25,5% | 25,3% |  |
| 2021-2024 პროგნოზი (2020 წლის ივლისი) | 24,2% | 24,7% | 25,1% | 25,4% | 25,5% |
| ცვლილება | -1,5% | -1,0% | -0,4% | 0,1% |  |
| 2021-2024 პროგნოზი (2020 წლის ნოემბერი) | 25,6% | 25,1% | 25,7% | 25,8% | 26,0% |
| ცვლილება | -0,1% | -0,6% | 0,2% | 0,5% |  |
|  | | | | | |
| **არაფინანსური აქტივების კლება** |  | | | | |
|
| 2020-2023 პროგნოზი (2019 წლის დეკემბერი) | 0,4% | 0,4% | 0,4% | 0,4% |  |
| 2021-2024 პროგნოზი (2020 წლის ივლისი) | 0,3% | 0,5% | 0,4% | 0,4% | 0,4% |
| ცვლილება | -0,1% | 0,1% | 0,1% | 0,0% |  |
| 2021-2024 პროგნოზი (2020 წლის ნოემბერი) | 0,3% | 0,5% | 0,4% | 0,4% | 0,4% |
| ცვლილება | -0,1% | 0,1% | 0,1% | 0,0% |  |
|  | | | | | |
| **ფინანსური აქტივების კლება** |  | | | | |
| 2020-2023 პროგნოზი (2019 წლის დეკემბერი) | 0,2% | 0,2% | 0,1% | 0,1% |  |
| 2021-2024 პროგნოზი (2020 წლის ივლისი) | 0,2% | 0,2% | 0,2% | 0,2% | 0,2% |
| ცვლილება | -0,1% | 0,0% | 0,1% | 0,0% |  |
| 2021-2024 პროგნოზი (2020 წლის ნოემბერი) | 0,3% | 0,3% | 0,2% | 0,2% | 0,2% |
| ცვლილება | 0,0% | 0,1% | 0,1% | 0,1% |  |

პანდემიასთან დაკავშირებული გაზრდილი ხარჯების და ეკონომიკური ზრდის შენელების ფონზე შემცირებული შემოსავლების გათვალისწინებით 2021-2024 წლებში გაზრდილია ბიუჯეტის დეფიციტური შემოსულობების წყაროები - როგორც საშინაო, ისე საგარეო ვალის აღების პროგნოზები. წარმოდგენილ ვერსიაში 2021 წელს საგარეო ვალდებულებების მნიშვნელოვანი ზრდა განპირობებულია იმ ფაქტით, რომ 2021 წელს ევრობონდების გადაფარვის მიზნით იგეგმება ახალი ევრობონდის გამოშვება (1 657.0 მლნ ლარის ფარგლებში). 2020 და2021 წლებში, საგარეო ვალის აღებაში ასახულია მიმდინარე წელს, პანდემიის გასამკლავებლად მოზიდული სახსრები. ამასთან, 2021 წელს წმინდა საშინაო სესხება დაგეგმილი აღარ არის და საჭიროებები სრულად საგარეო წყაროებიდან და დაგროვილი დეპოზიტებიდან დაფინანსდება.

ქვემოთ მოცემულ ცხრილში წარმოდგენილია ვალდებულებების ზრდის პროგნოზები 2020-2024 წლებისთვის:

**ცხრილი №10 - ვალდებულებების ზრდის პროგნოზები**

***(მლნ ლარი)***

|  | **2020** | **2021** | **2022** | **2023** | **2024** |
| --- | --- | --- | --- | --- | --- |
|  | **მოსალ** | **პროგნ.** | **პროგნ.** | **პროგნ.** | **პროგნ.** |
|  |  |  |  |  |  |
| **ვალდებულებების ზრდა** |  |  |  |  |  |
| 2020-2023 პროგნოზი (2019 წლის დეკემბერი) | 3 067,0 | 3 835,0 | 2 941,0 | 3 135,0 |  |
| 2021-2024 პროგნოზი (2020 წლის ივლისი) | 8 038,0 | 4 900,0 | 3 600,0 | 3 500,0 | 3 500,0 |
| ცვლილება | 4 971,0 | 1 065,0 | 659,0 | 365,0 |  |
| 2021-2024 პროგნოზი (2020 წლის ნოემბერი) | 7 175,0 | 5 279,0 | 3 145,0 | 3 675,0 | 4 140,0 |
| ცვლილება | 4 108,0 | 1 444,0 | 204,0 | 540,0 |  |
| **მ.შ. საშინაო** |  |  |  |  |  |
| 2020-2023 პროგნოზი (2019 წლის დეკემბერი) | 1 200,0 | 935,0 | 935,0 | 935,0 |  |
| 2021-2024 პროგნოზი (2020 წლის ივლისი) | 1 850,0 | 1 500,0 | 1 500,0 | 1 500,0 | 1 500,0 |
| ცვლილება | 650,0 | 565,0 | 565,0 | 565,0 |  |
| 2021-2024 პროგნოზი (2020 წლის ნოემბერი) | 1 850,0 | 0,0 | 1 000,0 | 1 200,0 | 1 500,0 |
| ცვლილება | 650,0 | -935,0 | 65,0 | 265,0 |  |
| **მ.შ. საგარეო** |  |  |  |  |  |
| 2020-2023 პროგნოზი (2019 წლის დეკემბერი) | 1 867,0 | 2 900,0 | 2 006,0 | 2 200,0 |  |
| 2021-2024 პროგნოზი (2020 წლის ივლისი) | 6 188,0 | 3 400,0 | 2 100,0 | 2 000,0 | 2 000,0 |
| ცვლილება | 4 321,0 | 500,0 | 94,0 | -200,0 |  |
| 2021-2024 პროგნოზი (2020 წლის ნოემბერი) | 5 325,0 | 5 279,0 | 2 145,0 | 2 475,0 | 2 640,0 |
| ცვლილება | 3 458,0 | 2 379,0 | 139,0 | 275,0 |  |
| **% მშპ-თან** |  |  |  |  |  |
| **ვალდებულებების ზრდა** |  |  |  |  |  |
| 2020-2023 პროგნოზი (2019 წლის დეკემბერი) | 5,8% | 6,7% | 4,7% | 4,6% |  |
| 2021-2024 პროგნოზი (2020 წლის ივლისი) | 16,0% | 9,0% | 6,0% | 5,4% | 5,0% |
| ცვლილება | 10,2% | 2,3% | 1,3% | 0,8% |  |
| 2021-2024 პროგნოზი (2020 წლის ნოემბერი) | 14,5% | 9,9% | 5,4% | 5,8% | 6,0% |
| ცვლილება | 8,7% | 3,2% | 0,7% | 1,2% |  |
| **მ.შ. საშინაო** |  |  |  |  |  |
| 2020-2023 პროგნოზი (2019 წლის დეკემბერი) | 2,3% | 1,6% | 1,5% | 1,4% |  |
| 2021-2024 პროგნოზი (2020 წლის ივლისი) | 3,7% | 2,8% | 2,5% | 2,3% | 2,1% |
| ცვლილება | 1,4% | 1,1% | 1,0% | 0,9% |  |
| 2021-2024 პროგნოზი (2020 წლის ნოემბერი) | 3,7% | 0,0% | 1,7% | 1,9% | 2,2% |
| ცვლილება | 1,4% | -1,6% | 0,2% | 0,5% |  |
| **მ.შ. საგარეო** |  |  |  |  |  |
| 2020-2023 პროგნოზი (2019 წლის დეკემბერი) | 3,5% | 5,1% | 3,2% | 3,3% |  |
| 2021-2024 პროგნოზი (2020 წლის ივლისი) | 12,3% | 6,2% | 3,5% | 3,1% | 2,8% |
| ცვლილება | 8,8% | 1,2% | 0,3% | -0,2% |  |
| 2021-2024 პროგნოზი (2020 წლის ნოემბერი) | 10,8% | 9,9% | 3,7% | 3,9% | 3,8% |
| ცვლილება | 7,3% | 4,8% | 0,5% | 0,6% | 3,8% |

ხარჯვით ნაწილში პროგნოზები ასახავს საქართველოს მთავრობის მიერ ახალი კორონავირუსის (COVID 19) გავრცელებიდან გამომდინარე, შემუშავებული ანტრიკრიზისული გეგმის დაფინანსებისათვის საჭირო რესურსებს და მასთან დაკავშირებულ ხარჯებს. 2021-2024 წლების საშუალოვადიანი გეგმების ნაწილში გათვალისწინებულია საქართველოს მთავრობის მიერ სხვადასხვა სამინისტროების კომპეტენციის ფარგლებში მიმდინარე პროგრამებისა და ქვეპროგრამების გაგრძელებისათვის და ასევე ტრადიციული პროგრამების ნაწილობრივი აღდგენისთვის საჭირო ხარჯების დაფინანსება.

2021 წლის ფისკალურ ჩარჩოში ასევე ასახულია ახალი კორონავირუსის (COVID 19) გავრცელებიდან გამომდინარე მიმდინარე წლის ნოემბერში გაჟღერებული ანტიკრიზისული პაკეტი.

2020 წელს ნაერთი ბიუჯეტის ხარჯები მშპ-თან მიმართებაში 26.2 პროცენტამდე გაიზარდა 2020 წლის თავდაპირველი გეგმით გათვალისწინებული 21.5 პროცენტის ნაცვლად. ასევე 25.1 პროცენტამდეა გაზრდილი 2021 წლის ხარჯები მშპ-თან მიმართებაში. მშპ-ის შემცირების ფონზე ხარჯვითი ნაწილი 23%-ის ფარგლებში ჩამოდის 2022 წლიდან და 2023-2024 წლებში საშუალოდ მშპ-ის 22.5%-მდე მცირდება.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ანტიკრიზისული გეგმის ეფექტი** | **I ეტაპი** | | | | **რესურსი I ეტაპიდან** | | **II ეტაპი** | | | | |
| **თავდაპირველი გათვლები** | **არსებული გეგმა/ პროგნოზი** | **ფაქტი 30.11.20** |  | | **II ეტაპის 2020 წლის ხარჯს და რესურსს შორის სხვაობა** | | **2020** | **2021** | **სულ** |
| შემოსავლების დანაკლისი | 0,6% | 0,6% | 0,6% | 0,0% | | -0,1% | | 0,1% | 0,5% | 0,6% |
| დამატებითი ხარჯი | 3,9% | 3,3% | 2,3% | 0,6% | | 0,1% | | 0,5% | 1,6% | 2,0% |
| ლარის დაგრძელება და დღგ-ის დაბრუნება | 2,4% | 2,4% | 2,4% | 0,0% | | 0,0% | | 0,0% | 0,0% | 0,0% |
| **სულ** | **6,9%** | **6,3%** | **5,4%** | **0,6%** | | **0,0%** | | **0,6%** | **2,1%** | **2,6%** |
|  |  |  |  |  | |  | |  |  |  |

აღმოსავლეთ-დასავლეთის ჩქაროსნული მაგისტრალის და სხვა მსხვილი ინფრასტრუქტურული პროექტების აქტიურ ფაზაში შესვლიდან გამომდინარე 2021 წელს კაპიტალური ხარჯები გაზრდილია როგორც 2019 წლის დეკემბრის, ისე 2020 წლის ივლისის მდგომარეობით მომზადებულ პროგნოზებთან და განსაზღვრულია 7.9%-ის ფარგლებში. თუმცა დეფიციტის შემცირების პარალელურად მომდევნო წლებშიც კაპიტალური ხარჯების 8%-ის ფარგლებში შენარჩუნება ერთგვარ გამოწვევად რჩება.

ქვემოთ მოცემულ ცხრილში წარმოდგენილია მიმდინარე და კაპიტალური ხარჯების პროგნოზები 2020-2024 წლებისთვის:

**ცხრილი №11 - მიმდინარე და კაპიტალური ხარჯების პროგნოზები**

***მლნ ლარი***

|  | **2020** | **2021** | **2022** | **2023** | **2024** |
| --- | --- | --- | --- | --- | --- |
|  | **მოსალ** | **პროგნ.** | **პროგნ.** | **პროგნ.** | **პროგნ.** |
| **ხარჯები** |  | | | | |
| 2020-2023 პროგნოზი (2019 წლის დეკემბერი) | 11 410,0 | 12 394,0 | 13 430,0 | 14 622,0 |  |
| 2021-2024 პროგნოზი (2020 წლის ივლისი) | 12 956,0 | 12 609,0 | 13 828,0 | 14 916,0 | 15 964,0 |
| ცვლილება | 1 546,0 | 215,0 | 398,0 | 294,0 |  |
| 2021-2024 პროგნოზი (2020 წლის ოქტომებრი) | 12 921,0 | 13 407,0 | 13 518,0 | 14 434,0 | 15 243,0 |
| ცვლილება | 1 511,0 | 1 013,0 | 88,0 | -188,0 |  |
|  | | | | | |
| **კაპიტალური ხარჯები** |  | | | | |
| **არაფინანსური აქტივების ზრდა** |  | | | | |
| 2020-2023 პროგნოზი (2019 წლის დეკემბერი) | 3 689,0 | 3 800,0 | 3 990,0 | 4 160,0 |  |
| 2021-2024 პროგნოზი (2020 წლის ივლისი) | 3 521,0 | 3 700,0 | 3 750,0 | 3 750,0 | 3 900,0 |
| ცვლილება | -168,0 | -100,0 | -240,0 | -410,0 |  |
| 2021-2024 პროგნოზი (2020 წლის ოქტომებრი) | 4 055,0 | 4 236,0 | 4 100,0 | 3 960,0 | 4 480,0 |
| ცვლილება | 366,0 | 436,0 | 110,0 | -200,0 |  |
| **ფინანსური აქტივების ზრდა** |  | | | | |
| 2020-2023 პროგნოზი (2019 წლის დეკემბერი) | 177,0 | 360,0 | 360,0 | 340,0 |  |
| 2021-2024 პროგნოზი (2020 წლის ივლისი) | 165,0 | 300,0 | 250,0 | 250,0 | 250,0 |
| ცვლილება | -12,0 | -60,0 | -110,0 | -90,0 |  |
| 2021-2024 პროგნოზი (2020 წლის ოქტომებრი) | 190,0 | 241,0 | 250,0 | 250,0 | 250,0 |
| ცვლილება | 13,0 | -119,0 | -110,0 | -90,0 |  |
|  | | | | | |
| **% მშპ-თან** | | | | | |
| **ხარჯები** |  | | | | |
| 2020-2023 პროგნოზი (2019 წლის დეკემბერი) | 21,5% | 21,6% | 21,6% | 21,7% |  |
| 2021-2024 პროგნოზი (2020 წლის ივლისი) | 25,8% | 23,1% | 23,2% | 23,0% | 22,7% |
| ცვლილება | 4,3% | 1,5% | 1,6% | 1,3% |  |
| 2021-2024 პროგნოზი (2020 წლის ოქტომებრი) | 26,2% | 25,1% | 23,2% | 22,8% | 22,2% |
| ცვლილება | 4,7% | 3,5% | 1,6% | 1,1% |  |
|  | | | | | |
| **კაპიტალური ხარჯები** |  | | | | |
| **არაფინანსური აქტივების ზრდა** |  | | | | |
| 2020-2023 პროგნოზი (2019 წლის დეკემბერი) | 6,9% | 6,6% | 6,4% | 6,2% |  |
| 2021-2024 პროგნოზი (2020 წლის ივლისი) | 7,0% | 6,8% | 6,3% | 5,8% | 5,5% |
| ცვლილება | 0,0% | 0,2% | -0,1% | -0,4% |  |
| 2021-2024 პროგნოზი (2020 წლის ოქტომებრი) | 8,2% | 7,9% | 7,0% | 6,3% | 6,5% |
| ცვლილება | 1,3% | 1,3% | 0,6% | 0,1% |  |
|  | | | | | |
| **ფინანსური აქტივების ზრდა** |  | | | | |
| 2020-2023 პროგნოზი (2019 წლის დეკემბერი) | 0,3% | 0,6% | 0,6% | 0,5% |  |
| 2021-2024 პროგნოზი (2020 წლის ივლისი) | 0,3% | 0,6% | 0,4% | 0,4% | 0,4% |
| ცვლილება | 0,0% | 0,0% | -0,2% | -0,1% |  |
| 2021-2024 პროგნოზი (2020 წლის ოქტომებრი) | 0,4% | 0,5% | 0,4% | 0,4% | 0,4% |
| ცვლილება | 0,1% | -0,1% | -0,2% | -0,1% |  |

## 2.2 საშუალოვადიან პერიოდში ფისკალური ჩარჩოს შესაბამისობა „ეკონომიკური თავისუფლების შესახებ“ საქართველოს ორგანული კანონით გათვალისწინებულ ფისკალურ წესებთან

„ეკონომიკური თავისუფლების შესახებ“ საქართველოს ორგანული კანონის თანახმად საგანგებო მდგომარეობის გამოცხადებიდან გამომდინარე, საქართველოს მთავრობას მიეცა შესაძლებლობა ზემოაღნიშნული ღონისძიებების შეუფერხებელი დაფინანსების მიზნით ემოქმედა კანონმდებლობით განსაზღვრული ფისკალური პარამეტრების ზღვრების მიღმა.

იმის გათვალისწინებით, რომ შემცირდა მშპ-ის მაჩვენებლები საპროგნოზო პერიოდში, ხოლო პანდემიაზე რეაგირების ღონისძიებებიდან გამომდინარე გაიზარდა მიმდინარე ხარჯები, 2020 წლის წარმოდგენილი პროგნოზით სახელმწიფოს ერთიანი ბიუჯეტის დეფიციტი გაზრდილია მშპ-ის 8.5%-მდე და 2023 წლისათვის ჩამოდის „ეკონომიკური თავისუფლების შესახებ“ საქართველოს ორგანული კანონით გათვალისწინებულ 2.9%-იან ნიშნულზე.

გასათვალისწინებელია, რომ 2020 წლის ბიუჯეტის დეფიციტის მშპ-ის 2.5%-დან 8.5%-მდე ზრდას (6 პროცენტული პუნქტით) რამდენიმე მიზეზი აქვს:

ა) მშპ-ის შემცირება - 0.2 პროცენტული პუნქტი;

ბ) არადეფიციტური შემოსავლების დანაკლისი - 2.3 პროცენტული პუნქტი, მ.შ. 0.7 პროცენტული პუნქტი გამოწვეულია გადასახდების ერთჯერადი შეღავათებით, რომელიც ანტიკრიზისული გეგმით განისაზღვრა, ხოლო 1.6 პროცენტული პუნქტი გამოწვეულია ეკონომიკური ზრდის შენელების ეფექტით;

გ) დამატებითი ხარჯების საჭიროება ახალ კორონავირუსზე რეაგირებისა და მისი შედეგების შემსუბუქების მიზნით - 3.5 პროცენტული პუნქტი.

აღნიშნული ფაქტორებიდან მშპ-ის ბაზის შემცირებას და შემოსავლების დანაკლისს (ჯამში 1,8 პროცენტული პუნქტი) გავლენა ექნება საშუალოვადიან პროგნოზებზეც. დამატებითი ხარჯვის საჭიროების დიდ ნაწილს (მკურნალობა, კარანტინი, სოციალური დახმარებები 3-6 თვიანი და ერთჯერადი პაკეტები) და საგადასახადო შეღავათებს (ჯამურად 4,2 პროცენტული პუნქტი) კი ერთჯერადი ეფექტი ექნება და საშუალოვადიან პერიოდზე ნაკლებ გავლენას მოახდენს.

**ცხრილი №12 - კანონმდებლობით გათვალისწინებულ ზღვრულ პარამეტრებში დაბრუნების პროგნოზი**

|  | **2020 წელი** | **2021 წელი** | **2022 წელი** | **2023 წელი** | **2024 წელი** |
| --- | --- | --- | --- | --- | --- |
| არადეფიციტური შემოსულობები (შემოსავლები + არაფინანსური აქტივბის კლება) | 25,9% | 25,5% | 26,1% | 26,2% | 26,4% |
| *+/- სხვაობა წინა წელთან* |  | -0,3% | 0,6% | 0,1% | 0,2% |
|  |  |  |  |  |  |
| ხარჯები | 26,2% | 25,1% | 23,2% | 22,8% | 22,2% |
| *+/- სხვაობა წინა წელთან* |  | -1,1% | -1,9% | -0,4% | -0,6% |
|  |  |  |  |  |  |
| არაფინანსური აქტივების ზრდა | 8,2% | 7,9% | 7,0% | 6,3% | 6,5% |
| *+/- სხვაობა წინა წელთან* |  | -0,3% | -0,9% | -0,8% | 0,3% |
|  |  |  |  |  |  |
| უარყოფითი მთლიანი სალდო | -8,5% | -7,5% | -4,1% | -2,9% | -2,4% |
| *+/- სხვაობა წინა წელთან* |  | 1,0% | 3,3% | 1,3% | 0,5% |
|  |  | 2,1% | 6,7% | 2,5% | 0,9% |

მიუხედავად იმისა, რომ ეკონომიკური ზრდის აღდგენა 2021 წლიდან დაიწყება და მშპ-ის რეალური ზრდა 2021 წელს 4.3%-ს, ხოლო საშუალოვადიან პერიოდში საშუალოდ 5.5%-ს მიაღწევს, 2021 წელს დამატებით დაგეგმილი ანტრიკრიზისული პაკეტის გათვალისწინებით არადეფიციტური შემოსავლები მშპ-თან მიმართებაში კვლავ მცირდება წინა წელთან შედარებით 0.3 პროცენტული პუნქტით. 2022 წლიდან ეტაპობრივად აღდგება გადასახადების ბაზა და არადეფიციტური შემოსავლები მშპ-თან მიმართებაში. ეკონომიკური ზრდის აღდგენა გამოიწვევს არადეფიციტური შემოსავლების ზრდას მშპ-თან მიმართებაში. სახელმწიფო პენსიის ინდექსაციის მიუხედავად, 2021 წლიდან ნაერთი ბიუჯეტის მიმდინარე ხარჯების მშპ-ის 25.1%-ის ფარგლებში, ხოლო საშუალოვადიან პერიოდში 23%-ის ფარგლებში ჩამოსვლა, ასევე არაფინანსური აქტივების ზრდის საშუალოდ 6.5%-ის ფარგლებში შენარჩუნება, საშუალებას იძლევა 2023 წლისთვის დეფიციტი შემცირდეს 3%-მდე და დაუბრუნდეს „ეკონომიკური თავისუფლების შესახებ“ ორგანული კანონით გათვალისწინებულ დეფიციტის ზღვრულ ნიშნულს. თუმცა დეფიციტის შემცირების პარალელურად მომდევნო წლებშიც კაპიტალური ხარჯების 8%-ის ფარგლებში შენარჩუნება ასევე მნიშვნელოვანი გამოწვევაა, ამასთან 23%-ის ფარგლებში მიმდინარე ხარჯები პენსიის ინდექსაციის, განათლების რეფორმის და სხვა მნიშვნელოვანი სტრუქტურული რეფორმების საჭიროების ფონზე საშუალოვადიან პერიოდში მეტად შემზღუდველ ფისკალურ პოლიტიკას გულისხმობს. ამასთან გასათვალისწინებელია ის ფაქტიც რომ 2022 წლიდან ძალაში შედის განათლების დაფინანსების ვალდებულება მშპ-ის 6%-ის ფარგლებში. აღნიშნული ტიპის ვალდებულებები, პოსტკრიზისული პერიოდის ისედაც შემჭიდროვებული ფისკალური ჩარჩოს ფარგლებში ეფექტური ფისკალური პოლიტიკის გატრებას მეტად ართულებს და შესაძლებელია საჭირო გახდეს ამ ნორმის გადახედვა.

|  |  |  |  |  |
| --- | --- | --- | --- | --- |
| **ნაერთი ბიუჯეტი** | **2020** | **2021** | **2023** | **2023-2021** |
| გადასახადები | 11 050,0 | 12 045,0 | 14 790,0 | 2 745,0 |
| სხვა არადეფიციტური შემოსავლები | 12 776,0 | 13 652,0 | 16 581,0 | 2 929,0 |
|  |  |  |  |  |
| მიმდინარე ხარჯები | 12 921,0 | 13 407,0 | 14 434,0 | 1 027,0 |
| კაპიტალური ხარჯები | 4 055,0 | 4 236,0 | 3 960,0 | -276,0 |
|  |  |  |  |  |
| **მთლიანი სალდო** | -4 200,0 | -3 991,0 | -1 813,0 | 2 178,0 |
|  |  |  |  |  |
| გადასახადები | 22,4% | 22,5% | 23,4% | 0,8% |
| სხვა არადეფიციტური შემოსავლები | 25,9% | 25,5% | 26,2% | 0,7% |
|  |  |  |  |  |
| მიმდინარე ხარჯები | 26,2% | 25,1% | 22,8% | -2,3% |
| კაპიტალური ხარჯები | 8,2% | 7,9% | 6,3% | -1,7% |
|  |  |  |  |  |
| **მთლიანი სალდო** | -8,5% | -7,5% | -2,9% | 4,6% |

2020-2024 წლებში ნაერთი ბიუჯეტის და სახელმწიფოს ერთიანი ბიუჯეტის მთლიანი სალდოს და საერთაშორისო სავალუტო ფონდის პროგრამით გათვალისწინებული დეფიციტის პროგნოზი და მათი შედარება წინა პერიოდის პროგნოზებთან მოცემულია ცხრილში №13.

**ცხრილი №13 - ბიუჯეტის დეფიციტის პროგნოზების შედარება**

|  | **ნაერთი ბიუჯეტი** | | | | | **სახელმწიფო ერთიანი ბიუჯეტი** | | | | |
| --- | --- | --- | --- | --- | --- | --- | --- | --- | --- | --- |
|  | **2020** | **2021** | **2022** | **2023** | **2024** | **2020** | **2021** | **2022** | **2023** | **2024** |
|  | | | | | | | | | | |
| **მთლიანი სალდო** |  | | | | | | | | | |
| 2020-2023 პროგნოზი (2019 წლის დეკემბერი) | -1 257,0 | -1 243,0 | -1 398,0 | -1 491,0 |  | -1 333,0 | -1 324,0 | -1 481,0 | -1 577,0 |  |
| 2021-2024 პროგნოზი (2020 წლის ივლისი) | -4 164,0 | -2 593,0 | -2 397,0 | -1 947,0 | -1 687,0 | -4 153,0 | -2 602,0 | -2 388,0 | -1 919,0 | -1 657,0 |
| 2021-2024 პროგნოზი (2020 წლის ოქტომბერი) | -4 200,0 | -3 991,0 | -2 399,0 | -1 813,0 | -1 646,0 | -4 188,7 | -4 131,9 | -2 342,6 | -1 819,0 | -1 649,0 |
|  | | | | | | | | | | |
| **მოდიფიცირებული დეფიციტი (IMF პროგრამა** |  | | | | | | | | | |
| 2020-2023 პროგნოზი (2019 წლის დეკემბერი) | -1 319,0 | -1 498,0 | -1 668,0 | -1 741,0 |  | -1 396,0 | -1 579,0 | -1 751,0 | -1 827,0 |  |
| 2021-2024 პროგნოზი (2020 წლის ივლისი) | -4 254,0 | -2 778,0 | -2 532,0 | -2 082,0 | -1 822,0 | -4 253,0 | -2 797,0 | -2 533,0 | -2 064,0 | -1 802,0 |
| 2021-2024 პროგნოზი (2020 წლის ოქტომბერი) | -4 470,0 | -4 082,0 | -2 534,0 | -1 948,0 | -1 781,0 | -4 498,9 | -4 228,8 | -2 487,6 | -1 964,0 | -1 794,0 |
|  | | | | | | | | | | |
| **% მშპ-თან** | | | | | | | | | | |
| **მთლიანი სალდო** |  | | | | | | | | | |
| 2020-2023 პროგნოზი (2019 წლის დეკემბერი) | -2,4% | -2,2% | -2,3% | -2,2% |  | -2,5% | -2,3% | -2,4% | -2,3% |  |
| 2021-2024 პროგნოზი (2020 წლის ივლისი) | -8,3% | -4,8% | -4,0% | -3,0% | -2,4% | -8,3% | -4,8% | -4,0% | -3,0% | -2,4% |
| 2021-2024 პროგნოზი (2020 წლის ოქტომბერი) | -8,5% | -7,5% | -4,1% | -2,9% | -2,4% | -8,5% | -7,7% | -4,0% | -2,9% | -2,4% |
|  | | | | | | | | | | |
| **მოდიფიცირებული დეფიციტი (IMF პროგრამა** |  | | | | | | | | | |
| 2020-2023 პროგნოზი (2019 წლის დეკემბერი) | -2,5% | -2,6% | -2,7% | -2,6% |  | -2,6% | -2,8% | -2,8% | -2,7% |  |
| 2021-2024 პროგნოზი (2020 წლის ივლისი) | -8,5% | -5,1% | -4,3% | -3,2% | -2,6% | -8,5% | -5,1% | -4,3% | -3,2% | -2,6% |
| 2021-2024 პროგნოზი (2020 წლის ოქტომბერი) | -9,1% | -7,6% | -4,4% | -3,1% | -2,6% | -9,1% | -7,9% | -4,3% | -3,1% | -2,6% |

# **მთავრობის ვალი**

|  |  |  |  |  |  |
| --- | --- | --- | --- | --- | --- |
| **მთავრობის ვალი (მლნ ლარი)** | **2020 წელი** | **2021 წელი** | **2022 წელი** | **2023 წელი** | **2024 წელი** |
| 2020-2023 წლების პროგნოზი | 22,579.0 | 24,274.0 | 26,225.0 | 28,315.0 |  |
| %-ად მშპ-თან | 42.5% | 42.3% | 42.2% | 42.0% |  |
| 2020-2024 წლების პროგნოზი | 29,569.1 | 32,111.5 | 34,119.5 | 36,608.5 | 39,504.5 |
| %-ად მშპ-თან | 59.9% | 60.1% | 58.6% | 57.8% | 57.6% |

„ეკონომიკური თავისუფლების შესახებ“ საქართველოს ორგანული კანონით განსაზღვრული მთავრობის ვალის საპროგნოზო მაჩვენებლებში ცვლილება, გასულ წელს მომზადებულ პროგნოზებთან შედარებით ძირითადად გამოწვეულია 2019 წლის ბოლოს მსოფლიოში ახალი კორონავირუსის (COVID-19) გავრცელების გამო, რომელმაც მნიშვნელოვანად უარყოფითი გავლენა მოახდინა მსოფლიო ეკონომიკურ ტენდენციებზე და მათ შორის საქართველოზეც. ზემოხსენებული ეკონომიკური შოკის შედეგად, გაიზარდა ბიუჯეტის დეფიციტი დაგეგმილი საბიუჯეტო შემოსავლების შემცირების და საბიუჯეტო ხარჯების გაზრდის გამო. ასევე, მთავრობის ვალის პორტფელში შემავალი უცხოური ვალუტების მიმართ ლარის გაცვლითი კურსის და საინვესტიციო პროექტების ნაწილში კრედიტების ათვისების ცვლილებიდან გამომდინარე, შეიცვალა მთავრობის ვალის საპროგნოზო მაჩვენებელი.

პანდემიის გამო მნიშვნელოვნად გიაზარდა 2020 წლის განმავლობაში სესხების აღება, შესაბამისად 2020 წლის ბოლოსთვის ვალის მშპ-თან ფარდობა მიაღწევს 60%-ს. ვალის ეს დონე შენარჩუნდება 2021 წლის ბოლომდე, რადგან ხდება ვირუსის მაღალი ტემპით გავრცელება და მოსალოდნელი გამოწვევების საპასუხოდ ბიუჯეტის დეფიციტი 2021 წელსაც დაგეგმილია საშუალოსთან შედარებით მაღალ ნიშნულზე.

აღსანიშნავია რომ 2021 წლის განმავლობაში არ მოხდება საშინაო ვალის ზრდა და ფინანსური საჭიროებების დასაფინანსებლად გამოყენებული იქნება საგარეო წყაროებიდან მოზიდული რესურსი და ასევე 2020 წლის ბოლოს ხაზინის ერთიან ანგარიშზე არსებული ნაშთი. დაგროვილი ნაშთის გამოყენება მოხდება 2022 წელსაც. შედეგად, 2022 წლიდან ვალის მშპ-თან ფარდობა დაიწყებს ეტაპობრივად შემცირებას.

1. <https://www.mof.ge/images/File/2020-monacemebi-mimartulebebi/13-07-2020/3.%20prognozebis%20shedareba%20(1).docx> [↑](#footnote-ref-1)
2. ასახულია STOPCOV ფონდში მობილიზებული რესურსი – 133.5 მილიონი ლარი. [↑](#footnote-ref-2)